پوتاشيوم
دپوتاشيم ننوتل حجري ته ديو پمپ په واسطه صورت نيسي چې سوديم پوتاشيم  پمپ په نامه ياديږي .نوموړي پمپ يو   Electrogenitic pump دي او وظيفه يي دسوديم پمپ کول دي دحجري داخل څخه دباندي او دپوتاشيم پمپ کول دي د حجري داخل ته .ديادوني وړ ده چې دابرقي جنتيک پمپ دري ايونه سوديم دحجري دباندي پمپ کوي او دوه ايونه پوتاشيم حجري ته ننباسي. کوم سوديم چې دحجري دباندي اوځي هم مثبت چارج لري او کوم پوتاشيم چې حجري ته ننوځي هم مثبت چارج لري مګر دسوديم په وتلو او پوتاشيم ننوتلو دحجري داخل کې منفي چارج نظر خارج حجري د زياتيږي  علت يي دکلورين دايون چې منفي چارج لري ډيرښت دي په داخل دحجري کې او داوخت حجره آماده وي چې عصبي سياله يا سيګنال واخلي په دي وخت کې اتومات ډول بيرته سوديم داخل دحجري ته پمپ کيږي او پوتاشيم خارج دحجري ته .او داخل دحجري ته پمپ شوي سوديم دکلورين سره تعامل کوي او داخل دحجري منفي چارج په مثبت چارج بدليږي. او عصبي سياله يا اخذه ديو حجري نه بلي حجري ته ورکول کيږي او داټول عمل 0,03 ثانيو کې ترسره کيږي. دپوتاشيم پمپ کول حجري ته او بيا حجري څخه دباندي دانرژي په واسطه صورت نيسي چې عبارت له ATP (Adinozin tri phosphate) څخه ده. ATP يو ذخيروي انرژي ده چې دا انرژي په ADP (Adinozin di phosphate) يا فعاله انرژي بدل دپوتاشيم او سوديم پمپ ته دپمپ کولو توان ورکوي چې دغه عمل ته Active transport يا فعال انتقال وايي. پوتاشيم دانساني ژوند يو ضروري تغذيه او دکوچني منرالونو دجملي څخه دي دا يو لوي او مهم مثبت ايون لرونکي عنصردي چې دحجري په داخل کې ډير مهم دي دجسم په داخل کې داوبو او الکترولايتونو په بلانس ساتلو کې مهم رول لري پوتاشيم دحجروي مايعاتو تقريباً 150mmol/L جوړوي چې د 4,8gr سره معادل دي. پلازمادپښتورګو دګلوميرول ساختمانونو په واسطه فلتر کيږي. په متوسط ډول دورځي 180Let فلتريشن صورت نيسي .په همدي ډول هره ورځ 602gr سوديم او 33gr پوتاشيم دګلوميرول په واسطه فلتر کيږي .مګر 10 – 1gr سوديم او 4 – 1gr پوتاشيم دوباره دويني دوران ته جذبيږي .سوديم او پوتاشيم دورباره بايد ځکه جذب شي چي سوديم ازموتيک فشار متوازن ساتي او پوتاشيم دويني مايع برخي (سيروم ) غلظت په بند ډول ساتي. دپوتاشيم اخستل يا خوړل په کافي اندازه دحفاظت لپاره دمختلفو غذاګانو څخه اخستلي شو. هغه غذاګاني چې په کافي اندازه پوتاشيم لري عبارت دي له : وچ ذردالو (کښته ) وچي شيدي ،چاکليت ،بادام ،پسته ،کچالو ،کيله ،ناک،د اوړو بور همدار راز پوتاشيم په اکثره ميوه جاتو او سبزيجاتو کې وجود لري .په غوښه او ماهيانو کې هم وجودلري. ايتالوي محقيقينو په 2011 کال کې راپور ورکړي چې 1,64gr روزانه استعمال دپوتاشيم 21% دمغزي سکتي خطر کموي. کموالي : که پوتاشيم په جسم کې شديداً کم شي نو وژونکي تاثيرات لري. همدارنګه که دجسم په مايعاتو کې پوتاشيم په عادي ډول کم شې نو دکانګو ،اسهال ،ادرارو زياتوالي ،دعضلاتو ضعف ،بي ارادي ټکانونه يا جټکي ،دانعکاس دقوي ضعف او دقلبي افاتو سبب ګرځي. زياتوالي : دتنفسي عمل شديد فلج کيدل ،الکلوسس (دالقلي زيادت ) چې په وجود کې خطرناک دي .دزړه حرکاتو شديده بي نظمي او زيادت .همدرانګه هغه خلک جې دګردو يا (پښتورګو ) تکليف لري نو بايد پوتاشيم لرونکي غذاګاني استعمال نه کړي .ځکه چې پښتورګې پوتاشيم اطراح کولي نه شي او په وينه کې مقدار زياتيږي (Hyper Kalemia) منځ ته راوړي چې دقلبي ضربه دبي نظمۍ سبب ګرځي اوممکن وژنکې وي. دپوتاشيم فزيالوژي (دندي ) •	دزړه دنورمال وظيفي په اجراکولو کې کومک کوي. •	دزياتو انزايمونو لکه Glycolysis دپاره ضروري دي. •	دعصبي فعاليت ښه اجراء دپاره ضروري ګڼل کيږي. •	دسيد او قلوي توازن ساتلو کې برخه لري. •	دازموتيک فشار په ساتلو کې مرسته کوي. •	داخل الحجروي مايعاتو په تنظيم کې مهم رول لريز •	دزړه په ريتم (حرکاتو) باندي تنظيمونکي رول لري. •	دجسم حصوصاً (داخل الحجروي او خارج الحجروي ) مايعاتو موازنه ساتل دپوتاشيم په واسطه صورت نيسي. •	دعضلاتوپه تقلص (انقباض او انبساط ياټوليدل او غزيدلو ) کې مهم رول لري. •	دعصبي سيالو يا اخذو په انتقال کې دسوديم سره يو ځاي رول لري.